“ตำมั่ว” อยู่ชั้น 1 ในโลตัสสาขารวมโชคค่ะ อยู่แถวทางเข้าห้องน้ำข้างฟู๊ดเซ็นเตอร์
ตกแต่งดูดี สะอาดสะอ้านค่ะ เป็นโต๊ะนั่ง แต่ไม่ค่อยชอบเก้าอี้ตัวเดี่ยวเท่าไหร่
เพราะมันไม่มีพนักพิงข้างหลัง นั่งแล้วเมื่อยไปนิด ฮะฮ่า มีอาหารอิสานให้เลือกเยอะ
หรือแม้แต่อาหารจานเดี่ยวพวกผัดไทยอะไรก็มีนะคะ สำหรับคนไม่ทานส้มตำ

เราสั่งมา 6-7 อย่าง มีส้มตำไทย, ส้มตำปูปลาร้า, ลาบอิสาน, น้ำตกหมู, ต้มแซ่บหมู, หมูแดดเดียว และผัดไทย อาหารรสชาติดีทุกจานค่ะ สั่งข้าวเหนียวมาทานด้วย คนละ 1 กระติ๊บ ราคาก็เป็นราคาห้างค่ะ ไม่ถือว่าแพง เป็นราคาปกติ แลกกับห้องแอร์ และที่จอดรถรวมถึงคนบริการ แต่อาหารจะได้ช้านิดนึงนะคะ ไม่รู้เหมือนกันว่าเพราะอะไร ทั้งที่มีคนแค่ 2 โต๊ะค่ะ อาจจะเพราะมีพ่อครัว/แม่ครัวคนเดียวละมั้ง

ก็แนะนำค่ะ คราวหน้าถ้าได้แวะไปซื้อของแถวนั้นก็จะไปทานอีก
เหมาะสำหรับใครที่อยากทานส้มตำหรืออาหารอิสานแต่ไม่อยากทนร้อน
เห็นมีหลายสาขาด้วยนะคะ ลองไปชิมกันดูได้ค่ะ